Ekadjati pikantuk gelar sarjana saka Universitas Padjadjaran ing Jurusan Sajarah Fakultas Sastra (1964-1971) lan gelar dhoktor saka Universitas Indonesia ing Program Studi Filologi (1976-1979). Ekadjati uga tau tumut studi lanjutan ngenani filologi kanggo panalitèn sajarah ing Fakultas Ilmu Budaya Universitas Leiden (1974-1975) lan tau dadi Guru Besar Tamu ing Research Institute for Language and Cultures of Asia and Africa di Tokyo University of Foreign Studies, Jepang. Nalika manggon ing Jepang taun 2002, panjenengané nindakaké panaliten ngenani kabudayan Sunda ing jaman Karajan Pajajaran. Ekadjati uga dikenal minangka salah sawijining pangadeg Yayasan Kebudayaan Rancagé lan Caraka Sundanologi bebarengan karo sapérangan nimpuna liyané.